Акіра Судзукі

Акіра Судзукі ( ) — японскі хімік, які адкрыў рэакцыю Судзукі. Нобелеўскі лаўрэат па хіміі за 2010 год. У яго гонар быў названы астэроід .

 Біяграфія 
Нарадзіўся 12 верасня 1930 года ў пасёлку Мукава, на востраве Хакайда. Навучаўся ва Універсітэце Хакайда і пасля яго заканчэння ў 1954 годзе застаўся ў аспірантуры. У 1959 годзе атрымаў ступень доктара філасофіі па хіміі. Пасля атрымання ступені працаваў асістэнт-прафесарам там жа. У 1961 годзе атрымаў пасаду дацэнт-прафесара. З 1963 па 1965 год працаваў пастдокам у Герберта Браўна ва ўніверсітэце Пердзью, пасля чаго вярнуўся ва ўніверсітэт Хакайда на пасаду поўнага прафесара. У 1994 годзе выйшаў на пенсію ва ўніверсітэце Хакайда, але працягнуў працаваць на пасадзе поўнага прафесара ва Універсітэце навукі Акаямы (1994—1995) і Універсітэце навукі і мастацтваў Курасікі (1995—2002), якія з’яўляюцца прыватнымі японскімі універсітэтамі.

Быў віцэ-прэзідэнтам і дырэктарам Японскага хімічнага таварыства.

 Навуковыя дасягненні 
Пад кіраўніцтвам Герберта Браўна ва Універсітэце Пердзью Акіра Судзукі займаўся праблемамі сінтэзу і выкарыстання борарганічных злучэнняў.

Па вяртанні ў Японію ён працягнуў гэтыя заняткі і дасягнуў прыкметных поспехаў, вядомых па ўсім свеце. Яго праца 1979 года па рэакцыях крос-спалучэньня ў сінтэзе борарганічных злучэнняў з выкарыстаннем паладыявага каталізатара дала пачатак вялікаму падзелу сучаснай металаарганічнай хіміі. Гэта рэакцыя носіць цяпер імя Судзукі, а за яе адкрыццё навуковец быў у 2010 годзе ўзнагароджаны Нобелеўскай прэміяй па хіміі.

Аўтар і сааўтар 341-го навуковага артыкула ў рэцэнзуемых часопісах.

 Узнагароды 

 2004 — Прэмія Японскай акадэміі навук
 2009 — Залаты медаль Паўля Карэра
 2010 — Заслужаны дзеяч культуры
 2010 — Ордэн Культуры
 2010 — Нобелеўская прэмія па хіміі

 Сяброўства ў навуковых таварыствах 

 Японскае хімічнае таварыства
 Японскае таварыства сінтэтычнай арганічнай хіміі
 Амерыканскае хімічнае таварыства

 Літаратура 

 R. Van Noorden Clever coupling catalysts lauded by chemistry Nobel // Nature. — 6.10.2010
 А. Борисова. Нобелевские кросс-сочетания // Троицкий вариант. — № 64, c. 5, 7 (12.10.2010)

 Спасылкі 

 Curriculum Vitae

Катэгорыя:Члены Японскай акадэміі навук
Катэгорыя:Лаўрэаты Нобелеўскай прэміі з Японіі
Катэгорыя:Лаўрэаты Нобелеўскай прэміі па хіміі
Катэгорыя:Хімікі Японіі
Катэгорыя:Нарадзіліся на Хакайда
Катэгорыя:Кавалеры ордэна Культуры
Катэгорыя:Лаўрэаты Нобелеўскай прэміі паводле алфавіта